****

**โครงการยกย่องเกียรติคุณผู้บำเพ็ญประโยชน์ดีเด่นแก่ประชาชนและสังคม**

**( ตำรวจจราจร , พนักงานกวาดถนน , พนักงานขับรถโดยสารประจำทาง ขสมก./บขส. ,**

**พลเมืองดี , ดารานักแสดงที่มีจิตอาสา และผู้ปฏิบัติงานด้านการป้องกันและบรรเทาสาธารณภัย)**

**เพื่อรับรางวัล** “**หม่อมงามจิตต์ บุรฉัตร** **บุคคลสำคัญของโลก**” **รางวัลสร้างเสริมคนดีมีคุณธรรม**

**ประจำปี 2562**

### \* \* \* \* \* \* \* \* \* \* \*

### หลักการและเหตุผล

ด้วยเป็นที่ตระหนักดีว่า ผู้มีหน้าที่พัฒนาเยาวชนและสังคม - ท้องถิ่น นั้น เป็นผู้มีความสำคัญอย่างยิ่ง

ต่อการพัฒนาสังคม และประเทศชาติ โดยเฉพาะผู้ปฏิบัติงานระดับชั้นผู้น้อย (ตำรวจจราจร , พนักงานกวาดถนน, พนักงานขับรถโดยสารประจำทาง ขสมก. และ บขส.) รวมทั้งพลเมืองดี ดารานักแสดงที่มีจิตอาสาดีเด่น และผู้ปฏิบัติงานด้านการป้องกันและบรรเทาสาธารณภัยดีเด่น(ปภ.) ผู้ที่อุทิศตนช่วยเหลือผู้อื่นโดยไม่หวังสิ่งตอบแทน จึงจำเป็นอย่างยิ่งที่พวกเขาเหล่านั้นควรจะได้รับขวัญ กำลังใจ และได้รับการยกย่องประกาศเกียรติคุณจากสังคมส่วนรวมเช่นกัน เนื่องจากเป็นผู้ที่มีความสำคัญแก่บ้านเมืองในด้านการให้บริการแก่เมืองหลวง ทางด้านความสงบเรียบร้อยในการเดินทาง และด้านรักษาความสะอาดเรียบร้อยของบ้านเมือง รวมทั้งประชาชนที่อาสาเข้ามาช่วยเหลือภาครัฐในการป้องกันและบรรเทาสาธารณภัยต่างๆ ให้ได้มีความภาคภูมิใจในอาชีพการงานแขนงดังกล่าวแม้ว่าจะต้องปฏิบัติงานอย่างตรากตรำและเหน็ดเหนื่อย อีกทั้งเพื่อเป็นแรงจูงใจแก่เพื่อนร่วมอาชีพเดียวกัน อันจะส่งผลให้หน่วยงานนั้นๆ และชาติบ้านเมือง มีบุคลากรที่มีคุณภาพ มีคุณธรรมมากยิ่งขึ้น และเป็นผลดีต่อการพัฒนาสังคม และประเทศชาติโดยส่วนรวม โดยเฉพาะอย่างยิ่งดารานักแสดงฯ ที่มีจิตอาสาดีเด่น จะเป็นตัวอย่างที่ดีให้แก่เยาวชนรุ่นใหม่ ด้วย

### วัตถุประสงค์

### 1. เพื่อเป็นการเผยแพร่ และยกย่องเชิดชูเกียรติผู้บำเพ็ญประโยชน์ดีเด่นชั้นผู้น้อย รวมทั้งพลเมืองดี

### ดารานักแสดงที่มีจิตอาสาดีเด่น และอาสาสมัครด้านการป้องกันและบรรเทาสาธารณภัยดีเด่นที่

### กระทำความดีให้สาธารณชนได้ทราบ และถือปฏิบัติเป็นแบบอย่าง

2. เพื่อเป็นแรงจูงใจให้ผู้บำเพ็ญประโยชน์ดีเด่นชั้นผู้น้อย รวมทั้งพลเมืองดี ดารานักแสดงที่มีจิตอาสาดีเด่น และผู้ปฏิบัติงานด้านการป้องกันและบรรเทาสาธารณภัยดีเด่น ผู้ที่มีความเสียสละ มีน้ำใจ และอุทิศตนเพื่อช่วยเหลือผู้อื่นโดยไม่หวังสิ่งตอบแทน มีจำนวนมากยิ่งขึ้น

3. เพื่อเพิ่มพูนขวัญและกำลังใจ ให้ผู้บำเพ็ญประโยชน์ดีเด่นชั้นผู้น้อย รวมทั้งพลเมืองดี ดารานักแสดง

ที่มีจิตอาสาดีเด่น และผู้ปฏิบัติงานด้านการป้องกันและบรรเทาสาธารณภัยดีเด่น พยายามกระทำ

ความดีเพื่อประโยชน์ต่อสังคมและประเทศชาติมากยิ่งขึ้น

4. เพื่อเป็นแรงจูงใจและเป็นแบบอย่างอันดีงามแก่บุคคลอื่นในอาชีพเดียวกัน หรือประชาชนทั่วไป

5. เพื่อเป็นแรงบันดาลใจให้เยาวชนของชาติเลียนแบบพฤติกรรมที่ดีเด่นของดารานักแสดง ที่ได้รับ

รางวัล “ หม่อมงามจิตต์ บุรฉัตร บุคคลสำคัญของโลก ”

ต่อหน้า 2...

- 2 -

**ผู้มีสิทธิ์ได้รับรางวัล**

ก. ผู้บำเพ็ญประโยชน์ดีเด่นชั้นผู้น้อย คือ ตำรวจจราจร (บช.น.) พนักงานกวาดถนน (กทม.)

พนักงานขับรถโดยสารประจำทาง ขสมก. และ บขส. โดย เป็นผู้ที่มีอายุการทำงานตั้งแต่ 2 ปีขึ้นไป

ข. พลเมืองดี ที่ไม่สังกัดสถาบันใด และได้กระทำความดีด้วยความเสียสละ มีน้ำใจ และอุทิศตน

เพื่อช่วยเหลือผู้อื่น โดยไม่หวังสิ่งตอบแทน จากการคัดเลือกของสถานีวิทยุ จส.100 , สถานีวิทยุ สวพ.FM91 ค. ดารานักแสดงที่มีจิตอาสาดีเด่น จากการคัดเลือกของสถานีวิทยุ สวพ.FM91 เพื่อเสนอคณะ

กรรมการโครงการฯ พิจารณาคัดเลือกให้เข้ารับรางวัลฯ

ง. ผู้ปฏิบัติงานด้านการป้องกันและบรรเทาสาธารณภัยดีเด่น ซึ่งมีสมาชิกอยู่ทั่วประเทศ 1,500,000 คน

ผู้ที่อุทิศตนช่วยเหลือผู้อื่น รวมทั้งชาวบ้านที่มีจิตอาสาช่วยเหลือผู้ประสบภัยจากเหตุการณ์ต่างๆ โดยไม่รับค่าตอบแทน จากการคัดเลือกของกรมป้องกันและบรรเทาสาธารณภัย

**คุณสมบัติของผู้ได้รับรางวัล**

1. กองบัญชาการตำรวจนครบาล สำนักสิ่งแวดล้อมกรุงเทพมหานคร องค์การขนส่งมวลชนกรุงเทพ

(ขสมก.) บริษัท ขนส่ง จำกัด (บขส.) และกรมป้องกันและบรรเทาสาธารณภัย(ปภ.) แต่ละหน่วยงานจะเป็นผู้กำหนดคุณสมบัติ โดยคณะกรรมการโครงการฯ ได้เสนอแนะเพิ่มเติม และแต่ละหน่วยงานเป็นผู้แต่งตั้งคณะทำงาน เพื่อคัดเลือกตามคุณสมบัติที่กำหนด

2. พลเมืองดี คณะกรรมการโครงการฯ และ หน่วยงานทั้ง 2 สถานี คือ สถานีวิทยุ จส.100 และ สถานี สวพ.FM91 ร่วมกันพิจารณาคุณสมบัติ และหน่วยงานทั้ง 2 สถานี คัดเลือกตามคุณสมบัติที่กำหนด

3. ดารานักแสดงที่มีจิตอาสาดีเด่น คณะกรรมการโครงการฯ เป็นผู้พิจารณาคุณสมบัติ

**ระยะ**เ**วลาการดำเนินงาน** เดือนกุมภาพันธ์ - กันยายน 2562 ดังนี้

1. กลางเดือนกุมภาพันธ์ 2562 เตรียมจัดทำคำสั่งแต่งตั้งกรรมการโครงการฯ / ส่งหนังสือเชิญ เป็นกรรมการโครงการฯ และเชิญประชุมครั้งที่ 1 ประจำปี 2562

2. ต้นเดือนมีนาคม 2562 ประชุมคณะกรรมการโครงการฯ ครั้งที่ 1

3. ปลายเดือนมีนาคม 2562 ส่งรายงานการประชุมครั้งที่ 1 พร้อมขอความร่วมมือจากหน่วยงานทั้ง 7 แห่ง ให้คัดเลือกบุคคลเข้ารับรางวัล “ หม่อมงามจิตต์ บุรฉัตร บุคคลสำคัญของโลก ” รางวัลสร้างเสริมคนดีมีคุณธรรมประจำปี 2562

4. กลางเดือนพฤษภาคม 2562 หน่วยงานทั้ง 5 แห่ง (บช.น. , กทม , ขสมก , บขส. และ ปภ. ) จัดส่งโครงการและหลักเกณฑ์การตัดสิน ปี 2562 ให้มูลนิธิฯ ยกเว้นประเภทพลเมืองดี และดารานักแสดงที่มีจิตอาสาดีเด่น คณะกรรมการโครงการฯ เป็นผู้พิจารณาจัดทำ เฉพาะพลเมืองดี ผู้แทนจากสถานีวิทยุ 2 แห่ง (คือ สถานีวิทยุ จส.100 และ สถานีวิทยุ สวพ.FM91 มีส่วนร่วมในการจัดทำด้วย

5. ต้นเดือนมิถุนายน 2562 ส่งหนังสือของบประมาณสนับสนุนจากหน่วยงานที่เสนอบุคลากรเข้า

รับรางวัลฯ

6. ภายในเดือนมิถุนายน 2561 สถานีวิทยุสวพ.FM91 ส่งข้อมูลของดารานักแสดง พร้อมด้วยรายชื่อ-ภาพถ่าย (ขนาด 2 นิ้ว) แบบสรุปประวัติและผลงานการกระทำความดีที่มีจิตอาสาดีเด่น ของดารานักแสดง โดยย่อคนละ ครึ่งหน้ากระดาษ เอ 4 ให้มูลนิธิฯ เพื่อส่งให้กองทะเบียนประวัติอาชญากร ตรวจสอบประวัติ

7. ภายในวันที่ 31 กรกฎาคม 2562 หน่วยงานทุกแห่ง (คือ บช.น. , กทม. , ขสมก. , บขส. , พลเมืองดี และ ปภ.) ส่งผลการคัดเลือกผู้เข้ารับรางวัลฯ พร้อมด้วย รายชื่อ- ภาพถ่าย (ขนาด 2 นิ้ว) และแบบกรอกประวัติของผู้ได้รับรางวัลฯ ให้มูลนิธิฯ

ต่อหน้า 3...

- 3 -

8. วันพฤหัสบดีที่ 29 สิงหาคม 2562 คณะกรรมการโครงการฯ ประชุม เพื่อพิจารณาให้ความเห็นชอบผู้ที่ได้รับการคัดเลือกจากหน่วยงานให้ได้รับรางวัลฯ และพิจารณาคัดเลือกดารานักแสดง เพื่อเสนอต่อคณะกรรมการมูลนิธิฯ พิจารณาอนุมัติต่อไป

9. ต้นเดือนกันยายน 2562 มีหนังสือถึงหน่วยงานทุกแห่งเชิญผู้ได้รับการคัดเลือกมารับรางวัลฯ

10. วันที่ 18 ตุลาคม 2562 ผู้ได้รับรางวัลทุกคน รับรางวัลประทานจาก พระเจ้าวรวงศ์เธอ

พระองค์เจ้าโสมสวลี พระวรราชาทินัดดามาตุ ประธานในพิธี ณ หอประชุมกรมประชาสัมพันธ์ ซอยอารีย์สัมพันธ์

**จำนวนรางวัล** รวมสิ้น 66 รางวัล คือ

- ตำรวจจราจรดีเด่น ,พนักงานกวาดถนนดีเด่น , พนักงานขับรถโดยสารประจำทาง ขสมก.ดีเด่น / บขส.ดีเด่น และ ปภ.ดีเด่น ประเภทละ 10 รางวัล รวม 50 รางวัล

- พลเมืองดี รวม 6 รางวัล

- ดารานักแสดงที่มีจิตอาสาดีเด่น ตามจำนวนดาราที่ได้รับการคัดเลือกและสามารถมาร่วมรับรางวัลได้

ในงาน “ วันหม่อมงามจิตต์ บุรฉัตร บุคคลสำคัญของโลก ” วันที่ 18 ตุลาคม

### รางวัลประกอบด้วย

### นอกจากทุกคนจะได้รับการประกาศเกียรติคุณในหนังสือที่ระลึกงาน “ วันหม่อมงามจิตต์ บุรฉัตร บุคคลสำคัญของโลก ” งานสร้างเสริมคนดีมีคุณธรรม และโล่เกียรติคุณ “ หม่อมงามจิตต์ บุรฉัตร บุคคลสำคัญ

### ของโลก ” แล้ว จะได้รับรางวัล ดังนี้

### ก. ประเภทตำรวจจราจรดีเด่น ,พนักงานกวาดถนนดีเด่น , พนักงานขับรถโดยสารประจำทาง ขสมก. ดีเด่น / บขส.ดีเด่น , พลเมืองดี และ ปภ.ดีเด่น

1. รางวัลๆ ละ 10,000 บาท

2. โล่เกียรติคุณ “หม่อมงามจิตต์ บุรฉัตร บุคคลสำคัญของโลก” และเข็มเชิดชูเกียรติ

3. ได้รับการประกาศเกียรติคุณในหนังสือที่ระลึกงาน “ วันหม่อมงามจิตต์ บุรฉัตร บุคคล

สำคัญของโลก ” งานสร้างเสริมคนดีมีคุณธรรม

ข. ประเภทดารานักแสดงที่มีจิตอาสาดีเด่น เข็มเชิดชูเกียรติ จารึกข้อความ “ ผู้ทำความดี ”

**ผู้อุปถัมภ์**

1. กองทุน “ หม่อมงามจิตต์ บุรฉัตร บุคคลสำคัญของโลก ” (ผู้ทรงคุณและเป็นที่รัก) บริจาค โดย คุณอรพินท์ คณาธนะวนิชย์

2. มูลนิธิอนุสรณ์หม่อมงามจิตต์ บุรฉัตร

3. กรรมการโครงการฯ และบุคคลที่มีจิตศรัทธาอื่นๆ

### \* \* \* \* \* \* \* \* \* \* \*